2. ΝΟΜΟΘΕΤ. ΔΙΑΤΑΓΜΑ υπ’ αριθ. 597 της 6/22 Οκτ. 1941 (ΦΕΚ Α΄ 351) Περί συστάσεως Νοσηλευτικού Ιδρύματος υπό τον τίτλον «Νοσηλευτικόν Ίδρυμα του Μετοχικού Ταμείου Στρατού». Άρθρ.1-5.(Κατηργήθησαν δια του άρθρ. 17 Α.Ν. 1137/1946). Άρθρ.6.-1.Δια την αρχικήν εγκατάστασιν του Ιδρύματος παραχωρείται παρά του Δημοσίου εις το Μ.Τ. Στρατού, το εις την περιοχήν συνοικίας αναπήρων Αξιωματικών (Λεωφόρος Βασιλίσσης Σοφίας) κτίριον, το αναγερθέν μερίμνη του Αμερικανικού Ιδρύματος «Περίθαλψις Εγγύς Ανατολής». 2.Κατόπιν αποφάσεως της Διοικούσης Επιτροπής του Ιδρύματος δύναται να διατεθή εις επαρχιακάς πόλεις περιωρισμένος αριθμός κλινών εις τα Νοσοκομεία, εις α δικαιούνται νοσηλείας μέτοχοι του Μ. Ταμείου και συνταξιούχοι Αξιωματικοί και Ανθυπασπισταί, ως και μέλη των οικογενειών αυτών και ορφανικαί οικογένειαι τούτων. «1.Η αληθής έννοια του άρθρ. 6 του Ν.Δ. υπ’ αριθ. 597 της 6/22-10-1941 «περί συστάσεως Νοσηλευτικού Ιδρύματος υπό τον τίτλον «Νοσηλευτικόν Ίδρυμα του Μ.Τ. Στρατού» είναι ότι το Ίδρυμα τούτο κηρύσσεται έκτοτε έργον δημοσίας ωφελείας και προς επίτευξιν του σκοπού τούτου απαλλοτριούται υπέρ του Μ.Τ. Στρατού το εφ’ ου τούτο γήπεδον μετά περιοχής ούτως ώστε το όλον γήπεδον εφ’ ου κείται το λειτουργούν σήμερον  Νοσηλευτικόν Ίδρυμα οροθετείται περιλαμβάνον τρία οικοδομικά τετράγωνα αναφερόμενα εις το σχεδιάγραμμα το συνημμένον εις την από 12 Μαρτ. 1939 σύμβασιν διακανονισμού της διαθέσεως του χώρου των εν Αθήναις Στρατώνων Πεζικού ως λεπτομερώς αναφέρεται εις το παρά πόδας απόσπασμα του σχεδιαγράμματος τούτου υπό τα στοιχ. Α, Β, Γ , Δ, Ε, Ζ, Η, Θ, Ι, Α. 2.Η καταβλητέα αποζημίωσις της απαλλοτριωθείσης εκτάσεως και ο τρόπος καταβολής αυτής καθορισθήσονται κατά τας ισχυούσας σχετικάς διατάξεις της κειμένης Νομοθεσίας. 3.Εις το Δ. Συμβούλιον του Μ.Τ. Στρατού παρέχεται το δικαίωμα της οικονομικής ενισχύσεως του Νοσηλευτικού Ιδρύματος Μ.Τ. Στρατού δια της διαθέσεως εις τούτο εις βάρος του Ταμείου χρηματικών ποσών ή ειδών απαραιτήτων δια την απρόσκοπτον τούτου λειτουργίαν». (Άρθρ. 1 Νόμ. 1678/1944). Άρθρ.7-12.(Κατηργήθησαν δια του άρθρ. 17 Α.Ν. 1137/1946).

[Source: greek_legal_code_raptarchis | Tokens: 1904]